Eiksetra
Store norske leksikon,Økonomi og næringsliv,Reiseliv,Temabasert reiseliv,Turisthytter
Eiksetra er en betjent DNT-hytte ved Garsjø i Drammensmarka og Finnemarka. Hytta drives av DNT Drammen og Omegn (del av Den Norske Turistforening) og ligger i Lier kommune, i Viken fylke; 387 meter over havet.
Fra turisthytta er det merkede sommerruter til Garsjøkoia, Goliaten og Lierbyen. Historikk Eiksetra var opprinnelig en husmannsplass under gården Renskoug i Lier. På slutten av 1800-tallet begynte de første turistene å komme innom for å kjøpe melk. Etter at de kom strøm til plassen ble serveringstilbudet utvidet og i 1956 ble det bygget en liten kafe, og etter hvert også rom for overnattingsgjester. Lier kommune kjøpte plassen i 1992 og moderniserte husene og ansatte fast bestyrer. Driften ble så overtatt av DNT Drammen og Omegn. Eiksetra har 9 sengeplasser. Les mer i Store norske leksikon turisthytte Den Norske Turistforening Eksterne lenker UT.no: Eiksetra